b'\n_START_ARTICLE_\nPambansang Unibersidad ng Taiwan\n_START_PARAGRAPH_\nAng Pambansang Unibersidad ng Taiwan(Ingles: National Taiwan University o\xc2\xa0NTU; Tsino: \xe5\x9c\x8b\xe7\xab\x8b\xe8\x87\xba\xe7\x81\xa3\xe5\xa4\xa7\xe5\xad\xb8; pinyin: Gu\xc3\xb3l\xc3\xac T\xc3\xa1iw\xc4\x81n D\xc3\xa0xu\xc3\xa9; colloquially, \xe5\x8f\xb0\xe5\xa4\xa7; T\xc3\xa1id\xc3\xa0; Peh-\xc5\x8de:T\xc3\xa2i-t\xc4\x81i) ay isang pambansang koedukasyonal\xc2\xa0na\xc2\xa0unibersidad sa pananaliksik\xc2\xa0na matatagpuan sa lungsod ng\xc2\xa0Taipei, Taiwan.\xc2\xa0Sa karagdagan, ang Unibersidad ay may 6 iba pang mga kampus sa Taipei at sa ibang lugar, na may isang kabuuang erya na 345,830,000 m\xc2\xb2. Ang Unibersidad ay binubuo ng 11 kolehiyo, 54 kagawaran, 103 institutong gradwado, at 4 sentro ng pananaliksik.\xc2\xa0Noong\xc2\xa02015, ang student body ay binubuo ng 16,533 undergraduate na mga mag-aaral at 15,225 graduate na mga mag-aaral._NEWLINE_Ang unibersidad ay itinatag noong 1928 sa pamamagitan ng mga Hapones noong panahong\xc2\xa0kolonyal bilang\xc2\xa0Taihoku Imperial University. Pagkatapos ng Ikalawang Digmaang Pandaigdig, ipinagpatuloy ng gobyerno ng Republika ng Tsina\xc2\xa0ang pangangasiwa sa Unibersidad, pinalitan ang pangalan nito bilang National Taiwan University noong Nobyembre 15, 1945._NEWLINE_Ang NTU ay itinuturing na pinakaprestihiyosong unibersidad sa Taiwan. Ito din ay may malakas na koneksyon sa Academia Sinica sa Taiwan sa anyo ng mga kolaborasyon sa pananaliksik at pagtuturo at opisina para sa programang magkakasanib.'